JayJayThrowThrow/commonwealth-wiki-mix huggingface dataset:
سنت مؤکدہ

سنت مؤکدہ:شریعت اسلامی کی اصطلاح میں سنت مؤکدہ وہ عمل ہے جسے حضور نبی اکرم صلی اللہ علیہ وآلہ وسلم نے یا صحابہ رضوان اللہ علیہم اجمعین نے عموماً اور اکثر بطور عبادت کیا ہو اور کبھی بغیر کسی عذر کے ترک بھی کیا ہو۔ اس کا ترک گناہ اور ترک کی عادت فسق ہے اور اس کی اقامت، تکمیل دین کی خاطر ہو جیسے اذان، اقامت، نماز باجماعت وغیرہ سنت مؤکدہ ہیں۔ جہاں مطلق سنت بولا جائے اس سے مراد سنت مؤکدہ ہوتی ہے۔ اسے سنت ہدیٰ بھی کہتے ہیں
سنت مؤکدہ کی اصطلاح

اسلامی فقہ میں سنت مؤکدہ کی اصطلاح اساءت کے بالعکس ہے۔ یہ ایسے اعمال ہیں جن کو ادا کرنے کی حضور نبی اکرم صلی اللہ علیہ وآلہ وسلم نے تاکید فرمائی ہے۔ اس کے ادا کرنے پر اجر ملتا ہے اور بغیر عذر چھوڑ دینے کی عادت قابل ملامت و مذمت ہے، جبکہ کبھی کبھار ترک کر دینے پر معافی ہے۔ جو شخص سنت مؤکدہ کو دائما ترک کرے وہ مستحق عذاب ہے اور جو اس کو احیاناً ترک کرے وہ مستحق ملامت ہے۔
سنت کی تعریف

علامہ شمنی نے سنت کی یہ تعریف کی ہے کہ جو کام نبی (صلی اللہ علیہ وآلہ وسلم) کے قول یا فعل سے ثابت ہو اور وہ کام واجب یا مستحب نہ ہو، لیکن یہ مطلق سنت کی تعریف ہے اور سنت مؤکدہ کی یہ شرط ہے کہ آپ نے اس پر دوام کیا ہو اور کبھی ترک بھی کیا ہو خواہ ترک حکماً ہو۔
سنت کی دو اقسام

جس فعل پر نبی (صلی اللہ علیہ وآلہ وسلم) یا آپ کے بعد خلفاء راشدین نے دائما عمل کیا ہو اور اس کو ترک کرنے سے منع نہ فرمایا ہو وہ سنت مؤکدہ ہے ورنہ وہ مستحب اور نفل ہے اور سنت کی دو قسمیں ہیں ایک سنت الھدیٰ ہے اس کا ترک کراہیت اور اساءت کو واجب کرتا ہے جیسے جماعت، اذان اور اقامت اور دوسری سنت الزوائد ہے جیسے نبی (صلی اللہ علیہ وآلہ وسلم) کی لباس پہننے، کھڑے ہونے اور بیٹھنے میں سیرت، اس کا ترک مکروہ نہیں ہے۔
سنت مئوکدہ کی مثال صبح و شام کے فرائض کے ساتھ بارہ رکعات نمازیں ہیں جن کا ذکر اس حدیث میں ہے :
ام المؤمنین ام حبیبہ بیان کرتی ہیں کہ رسول اللہ (صلی اللہ علیہ وآلہ وسلم) نے فرمایا جس شخص نے ایک دن اور رات بارہ رکعات نماز پڑھیں اس کے لیے جنت میں گھر بنایا جائے گا، چار رکعات ظہر سے پہلے دو رکعت ظہر کے بعد دو رکعت مغرب کے بعد، دو رکعت عشاء کے بعد اور دو رکعت صلاۃ فجر سے پہلے۔ (
سنن کا حکم

اگر کوئی شخص ان سنتوں کا استخفاف کرے اور کہے کہ میں یہ نہیں پڑھتا تو اس کی تکفیر کی جائے گی، نوازل میں مذکور ہے جو شخص پانچ نمازوں کی سنتیں نہ پڑھے اور ان کو حق نہ جانے اس کی تکفیر کی جائے گی اور اگر کوئی شخص ان سنتوں کو برحق جانے اور نہ پڑھے تو ایک قول ہے کہ وہ گناہگار نہیں ہوگا اور صحیح یہ ہے کہ وہ گناہگار ہوگا کیونکہ اس کے ترک پر وعید ہے۔
حوالہ جات

زمرہ:فقہ
زمرہ:نماز
سنت غیر مؤکدہ

سنت غیر مؤکدہ شریعت اسلامی کی اصطلاح میں؛ اس سے مراد ایسے امور ہیں جن کی حضور نبی اکرم صلی اللہ علیہ وآلہ وسلم نے پابندی نہ کی ہو، یعنی کبھی کیا ہو اور کبھی نہ کیا ہو، جیسے عصر کے فرضوں سے پہلے چار رکعت، ہر ہفتے میں سوموار اور جمعرات کے روزے، وغیرہ۔ سنت غیر مؤکدہ کو سنت زائدہ بھی کہتے ہیں۔
سنت غیر مؤکدہ کا حکم

اسلامی فقہ میں سنت غیر مؤکدہ کی اصطلاح مکروہ تنزیہی کے بالعکس ہے۔ سنت غیر مؤکدہ پر عمل کرنا اجر و ثواب کا باعث ہے، جبکہ عمل نہ کرنے سے گناہ نہیں ہوتا۔
سنت غیر مؤکدہ کو دائما ترک کرنے پر ملامت کا استحقاق ہے اور احیاناً ترک کرنے پر ملامت نہیں ہے۔
سنت مؤکدہ و غیر مؤکدہ کا فرق

سنت وہ ہے جس پر نبی (صلی اللہ علیہ وآلہ وسلم) نے دائمی عمل کیا ہو، لیکن اگر اس کو کبھی ترک نہ کیا ہو تو وہ سنت مئوکدہ ہے اور اگر اس کو کبھی کبھی ترک بھی کیا ہو توہ سنت غیر مئوکدہ ہے اور اگر آپ نے اس پر دائمی عمل کیا ہو اور ترک کرنے والے پر انکار بھی کیا ہو تو وہ وجوب کی دلیل ہے۔
سنت غیر مؤکدہ کی مثال

سنت غیر مئوکدہ کی مثال عصر سے پہلے چار رکعت ہیں۔
عبد اللہ ابن عمر بیان کرتے ہیں کہ نبی (صلی اللہ علیہ وآلہ وسلم) اللہ اس شخص پر رحم کرے جو عصر سے پہلے چار رکعت پڑھتا ہے۔
حوالہ جات

زمرہ:فقہ
زمرہ:نماز
مستحب

مستحب : یہ وہ فعل ہے جس کا ثبوت بھی ظنی ہو اور اس کی دلیل بھی ظنی ہوشریعت اسلامی کی اصطلاح میں مستحب وہ ہے جس کو حضور صلی اللہ علیہ وسلم نے یا آپ کے صحابہ نے کیا ہو یا اس کو اچھا خیال کیا ہو یا تابعین نے اس کو اچھا سمجھا ہو۔ لیکن اس کو ہمیشہ یا اکثر نہ کیا ہو بلکہ کبھی کیا اور کبھی ترک کیا ہو۔ اس کا کرنا ثواب ہے اور نہ کرنا گناہ نہیں۔ اس کو سنت زائدہ یا عادیہ یا سنت غیر مؤکدہ بھی کہتے ہیں اور فقہا کے نزدیک نفل بھی کہتے ہیں۔ بعض نے سنت غیر مؤکدہ اور مستحب کو الگ الگ بیان کیا ہے اور تھوڑا فرق کیا ہے اسلامی فقہ میں مستحب کی اصطلاح خلافِ اولی کے بالعکس ہے۔
جیسے وضو میں دائیں عضو کو پہلے دھونا، وضو سے پہلے بسم اللہ پڑھنا، مسجد میں جاتے وقت پہلے دایاں پیر داخل کرنا اور آتے وقت بایاں پیر پہلے باہر نکالنا، چاشت اور اشرق کے نوافل، ہر وضو کے بعد دو رکعت نماز پڑھنا اور تحیتہ المسجد پڑھنا وغیرہ اس کا فعل موجب ثواب ہے اور اس کے ترک پر عذاب ہے نہ ملامت خواہ دائما ترک ہو یا احیاناً
حدیث میں ہے :
ام المؤمنین عائشہ صدیقہ بیان کرتی ہیں کہ جب رسول اللہ (صلی اللہ علیہ وآلہ وسلم) وضو کرتے تو دائیں اعضاء سے ابتدا کو پسند فرماتے تھے اور جب کنگھی کرتے تو دائیں جانب سے کنگھی کی ابتدا پسند فرماتے اور جب جوتی پہنتے تو دائیں پیر سے ابتدا کو پسند فرماتے، دوسری روایت میں ہے کہ آپ تمام کاموں میں دائیں جانب سے ابتدا کو پسند فرماتے تھے۔
یہ بھی ملحوظ رہے کہ مستحب کام کو لازم نہیں کرلینا چاہیے اور جو مستحب کام کو نہ کرے اس کو ملامت نہیں کرنی چاہیے کیونکہ مستحب کام کو لازم کرلینا اور اس کے ترک پر ملامت کرنا اس مستحب کو واجب بنادینا ہے اور یہ رسول اللہ (صلی اللہ علیہ وآلہ وسلم) کی شریعت کو بدلنا ہے اور احداث فی الدین ہے۔
عبد اللہ بن مسعود نے فرمایا تم میں سے کوئی شخص اپنی نماز میں شیطان کا حصہ نہ بنائے اور یہ نہ سمجھے کہ اس پر واجب ہے کہ وہ نماز پوری کرنے کے بعد دائیں طرف ہی مڑ کر بیٹھے گا کیونکہ میں نے رسول اللہ (صلی اللہ علیہ وآلہ وسلم) کو کتنی بار بائیں طرف بھی مڑ کر بیٹھتے ہوئے دیکھا ہے۔
نماز سے فارغ ہو کر دائیں طرف مڑ کر بیٹھنا مستحب ہے لیکن اگر کوئی شخص اس کو لازم سمجھ لیتا ہے تو حضرت عبد اللہ بن مسعود نے اس کی مذمت فرمائی ہے۔ اسی طرح عمامہ کے ساتھ نماز پڑھنا مستحب ہے لیکن اس کو لازم سمجھنا بدعت سیئہ ہے۔
حوالہ جات

زمرہ:اسلامی اصطلاحات
زمرہ:اسلامی عقائد اور اصول
زمرہ:شرعی قانونی اصطلاحات
زمرہ:شریعت
زمرہ:فقہ
زمرہ:مذہبی اخلاقیات
زمرہ:شریعت اسلامی میں عربی الفاظ اور جملے
زمرہ:اسلامی اخلاقیات
زمرہ:ویکی ڈیٹا سے مختلف مختصر وضاحت
زمرہ:اصول فقہ
مکروہ (فقہی اصطلاح)

شریعت اسلامی کی اصطلاح میں مکروہ وہ شے یا فعل ہے جس کی ممانعت کسی عارضہ کی وجہ سے ہو اسے ترک کرنا باعث ثواب اور کرنے پر خوف عذاب ہے اس کا منکر کافر نہیں ہوتا۔
اقسام

اس کی دو قسمیں ہیں:
# مکروہ تحریمی
# مکروہ تنزیہی
حوالہ جات

زمرہ:اسلام میں حلال و حرام
زمرہ:اسلامی اصطلاحات
زمرہ:شرعی قانونی اصطلاحات
زمرہ:فقہ
زمرہ:فقہی اصطلاحات
زمرہ:مذہبی اخلاقیات
زمرہ:مذہبی اصطلاحات
زمرہ:شریعت اسلامی میں عربی الفاظ اور جملے
زمرہ:اسلامی اخلاقیات
زمرہ:ویکی ڈیٹا سے مختلف مختصر وضاحت
مکروہ تحریمی

شریعت اسلامی کی اصطلاح میں مکروہ تحریمی وہ فعل ہے جس سے لازمی طور پر رک جانے کا مطالبہ ہو اور وہ مطالبہ دلیل ظنی سے ثابت ہو۔

اسلامی فقہ میں مکروہ تحریمی کی اصطلاح واجب کے بالعکس ہے۔ اس کو اپنانے سے عبادت ناقص ہو جاتی ہے، مثلاً نماز عشاء کے بعد وتر کا چھوڑنا، (نماز وتر چونکہ واجب ہے اور حضور نبی اکرم صلی اللہ علیہ وآلہ وسلم نے اپنی زندگی میں اس کو کبھی ترک نہ فرمایا اور اس کے چھوڑنے پر وعید سنائی ہے یہ واجب کے بالمقابل ہے اس کا منکر فاسق اور بلا عذر کرنے والا گنہگار ہے ۔)
مکروہ تحریمی :جس کی ممانعت دلیل ظنی سے لزوماً ثابت ہو،یہ واجب کا مقابل ہے۔

مکروہ تحریمی : جس کا ترک کرنا ضروری ہو اور اس کام کو کرنا لازماً ممنوع ہو اور اس کے کرنے پر عذاب کی وعید ہو اور اس کی ممانعت کے ثبوت یا لزوم پر دلالت دونوں میں سے ایک ظنی ہو اور اس کا انکار کفر نہ ہو اور اس کام کرنے والا عذاب اور ملامت کا مستحق ہو خواہ دائماً ترک کرے یا احیاناً تاہم اس کا ارتکاب گناہ صغیرہ ہے۔
اگر سنت مئوکدہ قویہ ہو (قریب بہ وجوب جیسے نماز فجر کی سنتیں) تو اس کا ترک مکروہ تحریمی ہے اور اگر سنت غیر مؤکدہ ہو تو اس کا ترک مکروہ تنزیہی ہے۔
فقہا جب مکروہ کا ذکر کریں تو اس کی دلیل میں غور کرنا ضروری ہے اگر اس کی دلیل ظنی ممانعت ہو اور ممانعت کے خلاف پر کوئی قرینہ نہ ہو (مثلاً حضور کا اس کام کو کرنا) تو وہ مکروہ تحریمی ہے اور اگر کراہت کی دلیل میں کوئی ممانعت نہ ہو بلکہ وہ دلیل اس فعل کو ترک کرنے کی مفید ہو تو وہ مکروہ تنزیہی ہے۔
اس کی مثال ہے جیسے بغیر عذر کے باجماعت نماز کو ترک کرنا یا سونے چاندی کے برتنوں کو استعمال کرنا یا چاندی کے زیورات پہنا، کیونکہ ان چیزوں کی ممانعت احادیث میں آئی ہے اور اخبار احادہیں اور ظنی ہیں :
ام المؤمنین ام سلمہ بیان کرتی ہیں کہ رسول اللہ (صلی اللہ علیہ وآلہ وسلم) نے فرمایا جو شخص چاندی کے برتنوں میں پانی پیتا ہے، اس کے پیٹ میں جہنم کی آگ گڑگڑاتی رہے گی۔
حوالہ جات

زمرہ:فقہ
مکروہ تنزیہی

مکروہ تنزیہی وہ ہے جس کے نہ کرنے میں ثواب ہو اور کرنے میں عذاب نہ ہوشریعت اسلامی کی اصطلاح میں مکرہ تنزیہی وہ فعل ہے جس کو ترک کرنے کے مطالبہ میں شدت نہ پائی جائے۔

اسلامی فقہ میں مکروہ تنزیہی کی اصطلاح سنت غیرمؤکدہ کے بالعکس ہے۔

مثلاً محرم الحرام کی صرف دسویں تاریخ کا روزہ رکھنا، وغیرہ
مکروہ تنزیہی :وہ عمل جسے شریعت ناپسندرکھے مگرعمل پرعذاب کی وعیدنہ ہو۔ یہ سنّتِ غیر مؤ کدہ کے قابل ہے۔
یہ وہ کام ہے جس سے نبی (صلی اللہ علیہ وآلہ وسلم) نے منع فرمایا پھر خود اس کام کو کیا ہو پس منع فرمانا کراہت تنزیہہ پر دلالت کرتا ہے اور عمل فرمانا اس کے بیان جواز پر۔ انس بیان کرتے ہیں کہ نبی (صلی اللہ علیہ وآلہ وسلم) نے اس سے منع فرمایا کہ کوئی شخص کھڑے ہو کر پانی پینے، قتادہ نے پوچھا اور کھڑے ہو کر کھانا، انھوں نے کہا وہ تو اس سے زیادہ برا اور خبیث ہے۔
ابن عباس بیان کرتے ہیں کہ میں نے رسول ا للہ (صلی اللہ علیہ وآلہ وسلم) کو ایک ڈول سے زمزم کا پانی پلایا اور آپ نے کھڑے ہو کر وہ پانی پیا۔
حرام کا ارتکاب گناہ کبیرہ ہے اور مکروہ تحریمی کا ارتکاب گناہ صغیر ہے اور مکروہ تنزیہی کا ارتکاب مطلقاً گناہ نہیں ہے نہ کبیرہ نہ صغیرہ اور جس طرح مستحب کے ترک پر ملامت نہیں کی جاتی اس طرح مکروہ تنزیہی کے ارتکاب پر بھی ملامت نہیں کی جاتی علامہ شامی نے لکھا ہے کہ مستحب کا ترک مکروہ تنزیہی ہے نیز لکھا ہے کہ مستحب کے فعل پر ثواب ہوتا ہے اور اس کے ترک پر ملامت نہیں کی جاتی خلاصہ یہ ہے کہ مکروہ تنزیہی کا گناہ ہونا تو درکنار اس کے ارتکاب پر ملامت بھی نہیں کی جاتی۔
حوالہ جات

زمرہ:فقہ
تنظیم اسلامی

تنظیم اسلامی پاکستان کی اہم اسلامی جماعتوں میں سے ایک ہے۔ اس جماعت کے بانی ڈاکٹر اسرار احمد ہیں۔ تنظیم اسلامی پاکستان میں نظام خلافت کے قیام کی خواہاں ہے۔ اس کا مرکزی دفتر لاہور، پاکستان میں واقع ہے۔ تنظیم اسلامی منہج انقلاب نبوی صلی اللہ علیہ وسلم کے مطابق انقلاب کے لیے کوشاں ہے۔ یہ تنظیم مولانا محمود حسن دیوبندی کی تمنا اور خواہش کے مطابق رجوع الی القرآن اور آپس کے اختلاف سے اجتناب کرتے ہوئے قرآنی تفہیم کو عام کرنے کے مشن پر بھی گامزن ہے۔ اس تنظیم کے بانی ڈاکٹر اسرار احمد مرحوم ہیں اور موجودہ امیر شجاع الدین شیخ حفظہ اللہ ہیں۔ تنظیم اسلامی کا ایک امیر ہوتا ہے جبکہ تمام ارکان کو رفقائے تنظیم اسلامی کہا جاتا ہے۔ یہ تنظیم بیعت کی مسنون بنیاد پر قائم ہے۔ چنانچہ تنظیم اسلامی میں شمولیت کے لیے عہدرفاقت اور بیعت لی جاتی ہے۔

تنظیم اسلامی کے امیر کے نیچے ناظمین اعلیٰ ہوتے ہیں، پھر ان کے نیچے امرائے حلقہ ہوتے ہیں۔ پھر ان کے نیچے مقامی امرا اور ان کے نیچے نقیب ہوتے ہیں۔ نقیب کم از کم تین رفقا کا ذمہ دار ہوتا ہے، اس مجموعے کو اسرہ کہا جاتا ہے۔

ہراسرے کا ہفتہ وار اجتماع ہوتا ہے، پھر کئی اسرے مل کر ایک مقامی تنظیم بنتی ہے، جس کا ماہانہ اجتماع ہوتا ہے۔ پھر کئی مقامی تناظیم ملکر ایک حلقہ بنتا ہے جس کا تین ماہ بعد اجتماع ہوتا ہے۔ اور پھر یہ سارے حلقے مل کر تنظیم اسلامی پاکستان کہلاتی ہے جس کا سالانہ اجتماع بہاولپور میں زیادہ تر نومبر کے مہینے میں ہوتا ہے۔
حوالہ جات

زمرہ:تنظیم اسلامی
زمرہ:1975ء میں قائم ہونے والی سیاسی جماعتیں
زمرہ:اتحاد اسلامیت
زمرہ:اسلام پسند گروہ
زمرہ:پاکستان کی اسلامی سیاسی جماعتیں
زمرہ:پاکستان کی مذہبی جماعتیں
زمرہ:پاکستان میں 1975ء کی تاسیسات
زمرہ:جماعت اسلامی
زمرہ:جماعت اسلامی پاکستان
زمرہ:ضد احمدیہ
زمرہ:پاکستان میں قائم اسلامی تنظیمیں
زمرہ:1975ء میں قائم ہونے والی تنظیمیں
دنیا نیوز

دنیا ٹی وی پاکستان کا نیوز چینل ہے۔ یہ چینل میاں عامر محمود کی ملکیت ہیں۔ دنیا ٹی وی سے خبریں، حالات حاضرہ، تبصرے تجزیے، تفریحی، معلوماتی پروگرام نشر کے جاتے ہیں۔
مزید دیکھیے

* پاکستان کے ٹی وی چینل
بیرونی روابط

* دنیا ٹی وی


زمرہ:2009ء میں قائم ہونے والے ٹیلی ویژن چینل اور اسٹیشن
زمرہ:24 گھنٹے چلنے والے پاکستانی خبروں والے ٹیلی ویژن چینل
زمرہ:اردو زبان کے ٹیلی ویژن چینل
زمرہ:اسلام آباد میں ٹیلی ویژن اسٹیشن
زمرہ:پاکستان کے ٹی وی چینل
زمرہ:پاکستان میں ذرائع ابلاغ
زمرہ:لاہور میں ٹیلی ویژن اسٹیشن
زمرہ:مملکت متحدہ کے اردو چینل
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں 2009ء کی تاسیسات
گوشۂ درود

تحریک منہاج القرآن کے تحت لاہور میں قائم کردہ گوشۂ درود میں لوگ سارا سال دن رات نبی اکرم صلی اللہ علیہ وآلہ وسلم پر درود بھیجتے ہیں۔ کہا جاتا ہے کہ روئے زمین پر یہ ایسی واحد جگہ ہے جسے تاریخ میں پہلی بار یکم دسمبر 2005ء کو ڈاکٹر محمد طاہرالقادری نے قائم کیا۔
درود بارے قرآنی حکم

قرآن حکیم میں ارشاد باری تعالٰیٰ ہے:
مقصد قیام

حضور نبی اکرم صلی اللہ علیہ وآلہ وسلم پر درود و سلام بھیجنا ایک مقبول ترین عمل ہے۔ گوشۂ درود کے قیام کا مقصد مسلمانوں میں اپنے نبی صلی اللہ علیہ وآلہ وسلم کے ساتھ تعلق قائم کرنا بتایا جاتا ہے۔
درود منہاج

منہاج القرآن کے گوشۂ درود میں جو درود شریف ہمہ وقت پڑھا جاتا ہے، اسے ’’درود منہاج‘‘ کہتے ہیں:
گوشہ نشین

* گوشۂ درود میں 10 دن کے لیے آنے والے افراد گوشہ نشین کہلاتے ہیں۔
* ہر 10 دن بعد نئے 18 افراد گوشۂ درود میں آتے ہیں اور یوں یہ سلسلہ سارا سال جاری رہتا ہے۔
معمولات گوشۂ درود

تصغیر|400px|تحریک منہاج القرآن کے مرکزی سیکرٹریٹ پہ واقع گوشہ درود کی حسین عمارت
* گوشۂ درود میں ہر وقت 6 افراد موجود ہوتے ہیں۔
* ان میں سے 5 افراد ہر وقت نبی اکرم صلی اللہ علیہ وآلہ وسلم پر درود شریف پڑھتے ہیں اور چھٹا شخص قرآن مجید کی تلاوت کرتا ہے۔
* ہر 8 گھنٹے بعد باری بدلتی ہے اور نیا دستہ درود شریف پڑھنے کے لیے آتا ہے۔ یوں 24 گھنٹے میں کل 18 افراد کی باری آتی ہے۔
* تمام گوشہ نشینان ہمہ وقت باوضو رہتے ہیں۔
* تمام گوشہ نشینان دن کو روزے سے رہتے ہیں۔
* گوشہ نشینان نماز پنجگانہ کے علاوہ تہجد، چاشت، اشراق اور اوابین بھی پڑھتے ہیں۔
* کل وقتی گوشہ نشینان کے علاوہ زائرین کو جزوقتی طور پر بھی ایک دو گھنٹے کے لیے درود شریف پڑھنے کے لیے گوشۂ درود میں شریک ہونے کی اجازت ہوتی ہے۔
مجلس ختم الصلوۃ علی النبی

* ہر انگریزی ماہ کی پہلی جمعرات کو گوشۂ درود میں ماہانہ مجلس ختم الصلوٰۃ علی النبی صلی اللہ علیہ وآلہ وسلم منعقد ہوتی ہے۔ جس سے بالعموم ڈاکٹر محمد طاہرالقادری خطاب کرتے ہیں۔
200px|تصغیر|بائیں|قونیہ، [[ترکی میں واقع مولائے روم کا مزار]]
گوشۂ درود کی عمارت

* منہاج القرآن کی مرکزی سیکرٹریٹ واقع ماڈل ٹاؤن لاہور میں مینارۃ السلام کے نام سے گوشہ درود کی عظیم عمارت کھڑی ہے، جس کا گنبد ترکی کے تاریخی شہر قونیہ میں واقع مولانا روم کے مزار کے گنبد کی طرز پر بنایا گیا ہے۔
حلقۂ درود

گوشۂ درود کی ذیلی شاخیں حلقۂ درود کہلاتی ہیں۔ بیان کیا جاتا ہے کہ یہ حلقے پاکستان کے تمام شہروں میں یونین کونسل کی سطح پر قائم کیے جاتے ہیں۔ ان حلقہ ہائے درود میں ہفتہ وار محافل درود ہوتی ہیں، جن میں مقامی آبادی کے لوگ شرکت کرتے ہیں۔
اعداد و شمار

سال 2005ء سے اب تک پڑھے گئے درود کا ریکارڈ ویب گاہ پر محفوظ ہے، جس میں وقت کے ساتھ ساتھ اضافہ ہوتا رہتا ہے۔

گوشہ درود میں 14 دسمبر 2023 تک پڑھا گیا درود پاک جس کا عدد ( چھ سو ستائیس ارب سات سو سولہ ملین پانچ سو گیارہ ہزار آٹھ سو اناسی) 627,716,511,889 ہے
اندرونی روابط

* درود
* درود و سلام
* منہاج القرآن
* عرفان القرآن
* طاہرالقادری
بیرونی روابط

* گوشۂ درود کی باضابطہ ویب گاہ
* تحریک منہاج القرآن کی ویب گاہ
حوالہ جات

زمرہ:اسلامی فلسفہ
زمرہ:گنبد
زمرہ:لاہور کی عمارات و ساخات
زمرہ:منہاج القرآن
یارکشائر

برطانیہ کے دار الحکومت لندن سے دوسو میل دور شمال کی جانب یارکشائر کا علاقہ اپنے قدرتی حسن، آبشاروں، جھیلوں سرسبز پہاڑوں، جنگلات اور دریائوں کی وجہ سے دنیا بھر کے سیاحوں کو اپی جانب متوجہ کرتا ہے۔ یارکشائر برطانیہ کی سب سے بڑی کائونٹی ہے۔ جس میں پچاس لاکھ افراد رہتے ہیں یارکشائر میں لیڈز، شفیلڈ، یارک اور بریڈفورڈ کے شہر اہم مقام رکھتے ہیں۔ یارک جو یارکشائر کائونٹی کا ایک شہر ہے ماضی میں رومن حکمرانوں کا دور دیکھ چکا ہے۔ جب برطانیہ پررومیوں نے قبضہ کیا تو انھوں نے لندن کی بجائے یارک کو دار الحکومت کے لیے منتخب کیا۔ یارک کے رارلحکومت بنتے ہی قرب و جوار کے قصبوں اور شہروں نے خوب ترقی کی۔
حوالہ جات

زمرہ:انگلستان کی کاؤنٹیاں
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:شمالی یارکشائر
زمرہ:جنوبی یارکشائر
زمرہ:مغربی یارکشائر
دالہ کا منحنی

ریاضیات میں دالہ f کی ترسیم یا گراف تمام زوج مرتب (x, f(x)) کا مجموعہ ہے۔ خاصاً اگر x حقیقی عدد ہو، تو "گراف" سے مراد اس مجموعہ کی گرافی صورت ہے، کارتیسی مستوی میں منحنی کی ہیئت میں، جہاں کارتیسی محور وغیرہ دکھائے جاتے ہیں۔ کارتیسی مستوی میں گرافی کو کبھی منحنی خاکہ گری بھی کہا جاتا ہے۔ اگر فنکشن کا ادخال حقیقی اعداد کا زوجِ مرتب (x1, x2) ہو، تو گراف تمام تہرے مرتب (x1, x2, f(x1, x2)) کا مجموعہ ہے اور اس کی گرافی صورت سطح ہو گی (دیکھو سہ بعدی گراف )۔

حقیقی اعداد پر فنکشن کا گراف اس کے گرافی صورت کے برابر ہے۔ جامع فنکشن کے لیے، گرافی صورت بنانا ممکن نہیں ہوتا اور "تفاعل کا گراف" کی رسمی تعریف ریاضیاتی بیانات کی ضروریات پورا کرنے کے لیے مناسب رہتی ہے۔

یہ جانچنے کے لیے کہ کیا منحنی گراف فنکشن ہے، عمودی لکیر اختبار استعمال کرو۔ یہ جانچنے کے لیے کہ کیا فنکشن واحد الواحد ہے، یعنی کیا اس کی مقلوب دالہ ہے، اُفقی لکیر اختبار استعمال کرو۔ اگر فنکشن کا مقلب ہو، تو گراف کو لکیر y = x کے گرد معکس کر کے مقلوب فنکشن کا گراف ڈھونڈا جا سکتا ہے۔ منحنی واحد الواحد فنکشن ہو گی اگر بشرط اگر یہ فنکشن ہو اور یہ اُفقی لکیر اختبار پر پورا اترے۔
مثالیں

بائیں|تصغیر|300 px| تفاعل f(x)={{x^3}-9x} \!\ کی ترسیم
ایک متغیر کی تفاعل

فنکشن
: f(x)=
\left\{\begin{matrix}
a, & \mbox{if }x=1 \\ d, & \mbox{if }x=2 \\ c, & \mbox{if }x=3.
\end{matrix}\right.

کا گراف یہ ہے
:{(1,a), (2,d), (3,c)}

کعبی کثیر رقمی
: f(x)={{x^3}-9x} \!\
کا حقیقی لکیر پر گراف یہ ہے
: {(x, x3-9x) : x حقیقی عدد ہے}
اگر اس مجموعہ کو کارتیسی مستوی پر درج کیا جائے، تو نتیجہ منحنی ہے (دیکھو شکل)۔


دائیں|تصغیر|300px| تفاعل (ریاضیات)|تفاعل f(x, y) = sin(x2) cos(y2) کی ترسیم
شمارندی اطلاقیے

فنکشن کی ترسیم بنانے کے لیے متعدد اطلاقیے جیسا کہ آکٹیو اور maxima دستیاب ہیں۔
نگار خانہ


Image:Sinx2+siny2.jmb.jpg|

حوالہ جات

زمرہ:ابتدائی ریاضیات
زمرہ:تفاعلات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت

pt:Função#Gráficos de função
مشرق

مشرق ہماری زمین پر موجود ایک ایسی سمت ہے، جو مغرب کے محاذی واقع ہے۔ نقشوں میں اس کا مقام دائیں طرف ہوتا ہے۔ قطب نما کو 90 ڈگری پر طے کرنے سے کسی مقام پر مشرقی سمت کا تعین بآسانی کیا جا سکتا ہے۔

دوسرے لفظوں میں مشرق وہ سمت ہے،
:::جس کی طرف ہماری زمین اپنے محور کے گرد گردش کرتی ہے۔
گویا یہ وہ سمت ہے جدھر سے سورج طلوع ہوتا دکھائی دیتا ہے۔
مزید دیکھیے

* سمت
* مغرب
* شمال
* جنوب

زمرہ:توجیہ
زمرہ:ویکی ڈیٹا سے مطابقت رکھنے والی مختصر تفصیل
دوزخ

تصغیر
دوزخ یا جہنم وہ جگہ جہاں نافرمان اور بداعمال لوگوں کو مرنے کے بعد سزا بھگتنی ہوگی۔ جہنم کا جو نقشہ قرآن پاک میں پیش کیا گیا ہے۔ اس سے ظاہر ہوتا ہے کہ یہ آگ کی بھٹی ہوگی جس کا ایندھن انسان اور پتھر ہوں گے۔ اہل دوزخ کو پینے کے لیے پیپ اور گرم پانی ملے گا۔ ان کی غذا زقوم ’’تھوہر‘‘ ہوگی۔ جو گرم دھوئیں میں رہیں گے لیکن ان کوموت نہیں آئے گی۔ قدیم یونانیوں اور شامیوں کے نزدیک جہنم کے سات طبقے ہیں اور اہل اسلام کا بھی یہی خیال ہے۔ امام غزالی اور علامہ سیوطی نے دوزخ کے مکمل خاکے پیش کیے ہیں۔ لیکن ان کی تفصیلات میں اختلاف ہے۔ نیز اس امر میں بھی اختلاف ہے کہ دوزخ کس جگہ ہے۔ نیز جہنم تصور ہے یا فی الوقع کوئی جگہ ہے۔ معتزلہ اسے صرف روحانی اذیت قرار دیتے ہیں۔
جہنم کے طبقات

* 1. جہنم،
* 2. لظیٰ،
* 3. الحطمہ،
* 4. سقر،
* 5. السعیر،
* 6. الجحیم،
* 7. ہاویہ،
* ان ساتوں طبقوں میں کم و بیش اور مختلف قسم کا عذاب ہے۔ اگر دوزخ سے ایک خشخاش کے برابر آگ لائی جائے تو تمام زمین و آسمان کو ذرا سی دیر میں فنا کر دے۔ دنیا کی آگ اس کا ستّرواں جزو (1/70) ہے، آدمی اور پتھر اس کا ایندھن ہیں
حوالہ جات

زمرہ:اسلامی اصطلاحات
زمرہ:اسلامی علم الکائنات
زمرہ:اسلامی معادیات
زمرہ:اسلامی نظریات
زمرہ:قرآنی اصطلاحات
زمرہ:مذہبی اصطلاحات
زمرہ:مذہبی علم الکائنات
زمرہ:دوزخ
زمرہ:مذہب میں سزائیں
زمرہ:بہائی عقائد اور اصول
زمرہ:فلسفہ دین
زمرہ:مسیحی علم الاساطیر
زمرہ:جرمانی علم الاساطیر
زمرہ:یہودی علم الاساطیر
زمرہ:حیات بعد الموت
ماہنامہ منہاج القرآن

200px|تصغیر|بائیں|ماہنامہ منہاج القرآن
ماہنامہ منہاج القرآن لاہور سے شائع ہونے والا ایک دینی رسالہ ہے، جس کی اشاعت کا آغاز شیخ الاسلام ڈاکٹر محمد طاہرالقادری نے 1980ء کی دہائی سے کیا۔ یہ تحریک منہاج القرآن کا نمائندہ شمارہ ہے، جو اس کے تمام باقاعدہ رفقا کو ارسال کیا جاتا ہے۔ اور اسی بنا پر یہ پاکستان کے علاوہ بیرون ملک مقیم پاکستانیوں تک بھی پہنچتا ہے۔
موضوعات

ماہنامہ منہاج القرآن کے مستقل سلسلوں میں ان موضوعات پر تحاریر ہوتی ہیں:
* قرآن
* حدیث
* فقہ
* تصوف و روحانیت
* بین المذاہب ہم آہنگی
* انسانی حقوق و فرائض سے آگاہی
* حقوق نسواں
* امت مسلمہ کو درپیش مسائل سے آگاہی اور ان کا حل
* تحریکی و تنظیمی سرگرمیاں
* انسان دوستی اور محبت و یگانگت
* امت مسلمہ کے مستقبل کی تعمیر و ترقی کے لیے رہنمائی
* فکری و فقہی اور سیاسی و سماجی مسائل کا حل
بیرونی روابط

* ویب گاہ ماہنامہ منہاج القرآن
حوالہ جات

زمرہ:اخبارات و رسائل
زمرہ:اسلامی ادب
زمرہ:پاکستانی رسائل و جرائد
زمرہ:مجلات
زمرہ:منہاج القرآن
ایمان بالرسالت

اللہ تعالیٰ نے اپنی مخلوق کو ہدایت اور رہنمائی دینے کے لیے جن برگزیدہ بندوں کے ذریعے اپنا پیغام حق مخلوق تک پہنچایا انھیں نبی اور رسول کہتے ہیں اور ان کے منصب کو نبوت اور رسالت کہا جاتا ہے۔
ایمان بالرسالت

اسلامی عقائد کی رو سے ایمان بالرسالت سے مراد حضرت آدم علیہ السلام سے لے کر خاتم الانبیاء سرور کائنات حضرت محمد صلی اللہ علیہ و آلہ و سلم کی ذات اقدس تک تمام انبیا و رسل کی نبوت اور رسالت کو برحق ماننا ہے، کیونکہ ہر نبی اور رسول اپنی اپنی جگہ اللہ کا بھیجا ہوا حق و صداقت کا کامل و اکمل نمونہ رہا ہے اور ان سب نے ایک ہی مشن اور مقصد کی تکمیل کے لیے ایک ہی لائحہ عمل کے تحت کام کیا ہے۔
نبی اور رسول

عام طور پر نبی اور رسول یہ دونوں لفظ ایک ہی معنی میں بولے اور سمجھے جاتے ہیں، البتہ نبی اس ہستی کو کہتے ہیں جسے اللہ تعالیٰ نے اپنی مخلوق کی ہدایت کے لیے وحی دے کر بھیجا ہو اور رسول اس ہستی کو کہتے ہیں جسے اللہ تعالیٰ نے نئی شریعت دے کر مخلوق میں مبعوث کیا ہو تاکہ وہ لوگوں کو اس کی طرف بلائے۔
سابقہ انبیا کی رسالت اور رسالت محمدی میں فرق

سابقہ انبیا کی رسالت مخصوص قوموں، علاقوں کے لیے اور ان کے حالات کے تقاضوں کے مطابق تھی، جبکہ نبوت و رسالت محمدی صلی اللہ علیہ وآلہ وسلم تخلیق آدم سے قیامت تک کی ساری مخلوق کے لیے ہے۔ جیسا کہ ارشادِ باری تعالیٰ ہے :


حضور نبی اکرم صلی اللہ علیہ وآلہ وسلم نے فرمایا :
ختم نبوت

اس امر کی مزید وضاحت اس حدیث مبارکہ سے ہو جاتی ہے جس میں آپ صلی اللہ علیہ وآلہ وسلم نے فرمایا کہ میں تخلیق آدم سے پہلے ہی خاتم النبیین کے وصف سے متصف تھا۔

حضرت عرباض بن ساریہ روایت کرتے ہیں کہ حضور نبی اکرم صلی اللہ علیہ وآلہ وسلم نے فرمایا:
حوالہ جات

زمرہ:عقائد
زمرہ:مذہبی اصطلاحات
ایمان بالکتب

ایمان بالکتب، یعنی اللہ تعالیٰ کی اپنے نبیوں پر نازل کردہ کتابوں پر ایمان لانا اسلام کے بنیادی عقائد میں شامل ہے۔
ایمان بالکتب

حضرت آدم علیہ السلام سے لے کر حضور نبی اکرم صلی اللہ علیہ وآلہ وسلم کی بعثت تک جتنے بھی انبیا کرام مبعوث ہوئے اللہ تعالیٰ نے ان میں سے بعض پر کتابیں اور بعض پر صحائف اتارے، ان تمام صحیفوں اور کتابوں (یعنی ان کے منزل من اﷲ ہونے) پر ایمان لانا ایمان بالکتب ہے۔
مشہور آسمانی کتابیں

اللہ تعالیٰ نے گذشتہ زمانے میں مختلف قوموں کی ہدایت کے لیے صحیفے اور کتابیں نازل کی ہیں، ان میں سے چار مشہور کتابیں یہ ہیں، جو اللہ تعالیٰ نے اپنے پیغمبروں پر نازل فرمائیں۔
توریت

توریت سیدنا موسیٰ علیہ السلام پر نازل کی گئی۔
زبور

زبور سیدنا داؤد علیہ السلام پر نازل کی گئی۔
انجیل

انجیل سیدنا عیسیٰ علیہ السلام پر نازل کی گئی۔
قرآن مجید

قرآن مجید اللہ تعالیٰ کی آخری اور افضل و اکمل کتاب ہے، جو اللہ نے خَاتَمَ النَّبِیّٖنَ سیدنا محمد مصطفیٰ صلی اللہ علیہ وآلہ وسلم پر نازل فرمائی۔
سابقہ آسمانی کتابوں میں تحریف

آج روئے زمین پر قرآن حکیم کے علاوہ دوسری آسمانی کتابیں، تورات، انجیل، زبور اور دیگر آسمانی صحائف میں سے کوئی بھی اصلی حالت میں موجود نہیں۔ پہلی قوموں کے لوگوں نے اپنی مرضی کے مطابق ان کتابوں کے احکامات میں تبدیلی کر دی، لیکن قرآن حکیم ایک ایسی بے مثل کتاب ہے، جو آج بھی اپنی اصلی حالت میں موجود ہے۔ اس کی حفاظت کا ذمہ خود اللہ تعالیٰ نے لیا ہے۔


قرآن حکیم ہی وہ کتاب ہے جو قیامت تک بنی نوع انسانی کے لیے کامل ہدایت اور مکمل ضابطہ حیات ہے۔
سابقہ کتب بارے حکم

قرآن حکیم کے نزول کے بعد سابقہ کتابوں پر ایمان لانا ضروری ہے لیکن ان کے احکامات پر عمل کرنے کا حکم باقی نہیں رہا کیونکہ قرآن حکیم سے پہلے کوئی بھی آسمانی کتاب عالمگیر اور آفاقی ہونے کا دعویٰ نہیں کرتی۔ تمام سابقہ کتب ایک خاص قوم کی رہنمائی کے لیے آئی تھیں۔ نزول قرآن سے پہلے تمام مذاہب اختلافات کا شکار تھے اس وجہ سے ہر مذہب کے پیروکار اپنے ہی عقیدے کو صحیح سمجھتے تھے، لہٰذا اس وقت کا تقاضا تھا کہ کوئی ایسی کتاب نوع انسانی کی ہدایت کے لیے نازل ہو جو تمام بنی نوع انسان کے لیے ہو اور اس کے احکامات آفاقی ہوں۔ اس لیے قرآن حکیم میں اللہ تعالٰیٰ ارشاد فرماتا ہے کہ :


لہٰذا قرآن حکیم قیامت تک آنے والے سب انسانوں کے لیے ہدایت و رہنمائی کی بے نظیر کتاب بن کر آئی۔
حوالہ جات

زمرہ:اسلامی الٰہیات
زمرہ:اسلامی متون
زمرہ:عقائد
زمرہ:مذہبی اصطلاحات
زمرہ:مضمون مع مختصر وضاحت
زمرہ:مقالے جن میں عربی زبان کا متن ہے
زمرہ:مذہبی متون
زمرہ:اسلام
زمرہ:اسلامی کتب
زمرہ:اسلام متعلق فہرستیں